
ΕΦΗΜΕΡΙΕ ΤΗΣ ΚΥΒΕΡΜΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕ ΥΤΕΡΟ _ Αρ. Φύλλου 657 

31 Αυγούστου 1994 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. ΔΙΠΠ/Φ.ΑΣΕΠ.1/24061 οικ. (1) 

Πλήρωση θέσεων του δημόσιου τομέα με διαγωνισμό ή 

σειρά προτεραιότητας. 

Ο ΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

α) Τις διατάξεις του άρθρου 17 παρ. 2 και 18 παρ. 4 και 
5 του ν. 2190/1994|(ΦΕΚ 28 Α). 

β) Την αριθ. 12/23-7-1994 πρόταση της Ολομέλειας 
του Α.Σ.Ε.Π. 

γ) Το γεγονός ότι από την απόφαση αυτή δεν προκαλεί- 
ται δαπάνη σε βάρος του κρατικού προϋπολογισμού, απο¬ 
φασίζουμε: 

1. Εγκρίνουμε την αριθ. 12/28-7-1994 πρόταση της 
Ολομέλειας του Α.Σ.Ε.Π., που έχει ώς εξής: 

«Πλήρωση θέσεων του δημόσιου τομέα με διαγωνισμό ή 
σειρά προτεραιότητας» 

ΚΕΦΑΛΑΙΟ Α: Διαγωνισμοί 
Άρθρο 1 

Είδη διαγωνισμών 

1. Οι διαγωνισμοί για την πλήρωση κενών θέσεων τακτι¬ 
κού προσωπικού και προσωπικού με σύμβαση εργασίας 
ιδιωτικού δικαίου αορίστου χρόνου, σύμφωνα με το άρθρο 
15 του ν. 2190/1994 (ΦΕΚ 28Α), των υπηρεσιών και νομι¬ 
κών προσώπων της παρ. 1 του άρθρου 14 του ίδιου νόμου 
διακρίνονται σε: 

α. κοινούς διαγωνισμούς για περισσότερες υπηρεσίες ή 
νομικά πρόσωπα β.διαγωνισμούς για ορισμένη υπηρεσία ή 
νομικό πρόσωπο και γ.ειδικούς διαγωνισμούς για συγκε¬ 
κριμένο κλάδο ή ειδικότητα. 

2. Για την πλήρωση με διαγωνισμό κενών θέσεων των 
ΟΤΑ, οι κατά την προηγούμενη παράγραφο διαγωνισμοί 
γίνονται μόνο για ΟΤΑ. 

Άρθρο 2 

Προκήρυξη διαγωνισμών 

1. Οι διαγωνισμοί προκηρύσσονται από το ΑΣΕΠ σύμ¬ 
φωνα με τον Κανονισμό Λειτουργίας του (Απόφ. ΥΠΠΚ ΔΙ- 
ΔΑΔ/ Φ.12/ 179/15969/ 3-6-1994, ΦΕΚ Β' 


419/3-6-1994), τηρουμένων των προϋποθέσεων των 
παρ. 1 και 3 του άρθρου 16 του ν. 2190/1994. 

2. Η προκήρυξη περιλαμβάνει τα στοιχεία που ορίζονται 
στην παρ. 1 του άρθρου 16 του ν. 2190/1994 και επί 
πλέον τον τόπο και τον χρόνο διενέργειας του διαγωνι¬ 
σμού, τον εισαγωγικό βαθμό των προς πλήρωση θέσεων, 
την ανάλυση των εξεταστέων μαθημάτων, σύμφωνα με 
την παρ. 5 του άρθρου 12 της παρούσας και κάθε άλλο 
χρήσιμο στοιχείο ή στοιχείο που διευκολύνει όσους επιθυ¬ 
μούν να συμμετάσχουν στο διαγωνισμό. 

3. Η προκήρυξη δημοσιεύεται σύμφωνα με όσα ορίζο¬ 
νται στην παρ. 2 του άρθρου 16 του ν. 2190/1994, όπως 
αυτή συμπληρώθηκε με εδάφιο α' της παρ. 10 του άρθρου 
8 του ν. 2225/1994 (ΦΕΚ 121 /Α’), με φροντίδα και δαπά¬ 
νες του ΑΣΕΠ. 

4. Κάθε ενδιαφερόμενος δικαιούται να λάβει σε αντί¬ 
γραφο πλήρες το κείμενο της προκηρύξεως είτε από το 
ΑΣΕΠ είτε από την οικεία νομαρχία ή επαρχείο, αφού 
προηγουμένως χαρτοσημανθεί με δαπάνες του. 

Άρθρο 3 

Αιτήσεις συμμετοχής 

1 .Οι αιτήσεις συμμετοχής σε διαγωνισμό είναι έντυπες, 
συμπληρώνονται ιδιοχείρως από τους υποψηφίους και 
υποβάλλονται ατελώς στις αρχές που ορίζονται στην προ¬ 
κήρυξη και εντός της προθεσμίας που τάσσεται με αυτήν. 
Το ΑΣΕΠ αποστέλλει εγκαίρως στις ανωτέρω αρχές 
έντυπα αιτήσεων. 

2. Ο υποψήφιος δικαιούται να υποβάλει αίτηση σε μία 
μόνο νομαρχία για όλες τις θέσεις υπηρεσιών και νομικών 
προσώπων που προκηρύχθηκαν και είναι κατανεμημένες 
σ’αυτήν. Αν σε νομαρχία υπάρχει επαρχείο, ο υποψήφιος 
που υποβάλει αίτηση για θέσεις υπηρεσιών και νομικών 
προσώπων της περιοχής του επαρχείου, δεν δικαιούται να 
υποβάλει άλλη αίτηση. Υποβολή περισσοτέρων της μιας 
αιτήσεων για τον ίδιο διαγωνισμό συνεπάγεται ακύρωση 
αυτοδικαίως όλων των αιτήσεων και αποκλεισμό του υπο¬ 
ψηφίου από την περαιτέρω διαδικασία. Σχετική δήλωση 
του υποψηφίου ότι δεν υπέβαλε άλλη αίτηση για τον ίδιο 
διαγωνισμό περιλαμβάνεται στο έντυπο της αίτησης. Η αί¬ 
τηση υποβάλλεται αυτοπροσώπως ή με άλλο πρόσωπο με 
θεωρημένη την υπογραφή του αιτούντος από δημόσια 
αρχ ή· 

3. Η αίτηση επέχει θέση υπεύθυνης δήλωσης του άρ- 

θρου 8 του ν. 1599/1986 (ΦΕΚ 75 Α'), για τα στοιχεία που 
διαλαμβάνονται σ’αυτήν. Η ανακρίβεια των δηλούμενων 
με την αίτηση στοιχείων επισύρει τις προβλεπόμενες από 
τις κείμενες διατάξεις ποινικές κυρώσεις. 

4. Στην αίτηση ο υποψήφιος δηλώνει υποχρεωτικώς και 
τη σειρά προτίμησης των υπηρεσιών και νομικών προσώ¬ 
πων στα οποία επιθυμεί να διορισθεί. Αν παραλείψει αυτή 
τη δήλωση, ως σειρά προτίμησης λογίζεται η σειρά με την 
οποία οι υπηρεσίες και τα νομικά πρόσωπα αναγράφονται 
στην προκήρυξη. 

5. Τροποποίηση ή διόρθωση της αίτησης επιτρέπεται 
μόνο εφόσον αυτή γίνεται πριν λήξει η προθεσμία υποβο¬ 
λής των αιτήσεων, με αντικατάσταση του εντύπου της. 

6. Παράλειψη συμπλήρωσης ενδείξεων στην αίτηση δη¬ 
λωτικών ιδιότητας βάσει της οποίας ο υποψήφιος δικαιού¬ 
ται ειδική, κατά τις κείμενες διατάξεις, μεταχείριση, καθι¬ 
στά απαράδεκτη τη μεταγενέστερη επίκληση της συγκε¬ 
κριμένης ιδιότητας. 

7. Οι αιτήσεις συμμετοχής σε διαγωνισμό παραδίδονται 
επί αποδείξει από την υπηρεσία στην οποία υποβλήθηκαν 
στον πρόεδρο της οικείας επιτροπής εντός τριών ημερών 
απο τη λήξη της προθεσμίας υποβολής τους. 

Άρθρο 4 

Επιτροπές διαγωνισμών 

1 .Μόλις προκηρυχθεί διαγωνισμός, το ΑΣΕΠ συγκροτεί, 
σύμφωνα με τον κανονισμό λειτουργίας του, την κεντρική 
επιτροπή διαγωνισμού ή, εφόσον τούτο κριθεί αναγκαίο, 
και τοπικές επιτροπές διαγωνισμού, κατά τις ακόλουθες 
διακρίσεις: 

α) Κεντρική Επιτροπή Διαγωνισμού και τοπικές επιτρο¬ 
πές διαγωνισμού, αν ο διαγωνισμός αφορά θέσεις υπηρε¬ 
σιών ή και νομικών προσώπων σε περισσότερες νομαρ¬ 
χίες. Στην περίπτωση αυτή σέ κάθε νομαρχία συγκροτεί¬ 
ται μία τοπική επιτροπή. 

β) Κεντρική Επιτροπή Διαγωνισμού, αν ο διαγωνισμός 
αφορά θέσεις υπηρεσιών ή και νομικών προσώπων σε μία 
μόνο νομαρχία. Η επιτροπή αυτή αποτελεί ταυτοχρόνως, 
για την εφαρμογή των διατάξεων της παρούσας και τοπική 
επιτροπή. 

2. Η Κεντρική Επιτροπή Διαγωνισμού είναι πενταμελής 
και συγκροτείται από ένα τουλάχιστον μέλος του ΑΣΕΠ ως 
πρόεδρο και μέχρι τέσσερις μονίμους δημοσίους υπαλλή¬ 
λους ή λειτουργούς, μέλη ΔΕΠ των ΑΕΙ ή καθηγητές ΤΕΙ ή 
μονίμους υπαλλήλους ν.π.δ.δ. ή ο.τ.α. με βαθμό τουλάχι¬ 
στον Α ή τακτικούς υπαλλήλους νομικών προσώπων ιδιω¬ 
τικού δικαίου της παρ. 1 του άρθρου 14 του ν. 2190/1994 
με ανώτερο ή ανώτατο, σύμφωνα με την ιεραρχία του οι¬ 
κείου νομικού προσώπου, βαθμό, ως μέλη. 

3. Οι τοπικές κατά νομαρχία επιτροπές είναι τριμελείς 
και συγκροτούνται από μονίμους δημοσίους υπαλλήλους 
άλλης νομαρχίας κατά προτίμηση εκπαιδευτικούς λει¬ 
τουργούς αρμοδιότητας Υπουργείου Εθνικής Παιδείας και 
θρησκευμάτων με βαθμό τουλάχιστον Α’ . 

Ένα από τα μέλη ορίζεται πρόεδρος της τοπικής επι¬ 
τροπής. 

4. Με την απόφαση συγκρότησης κάθε επιτροπής ορί¬ 
ζονται και αναπληρωτές του προέδρου και των μελών για 
την περίπτωση απουσίας ή κωλύματος. 

Με απόφαση του προέδρου κάθε επιτροπής ορίζεται ο 
γραμματέας της επιτροπής με τον αναπληρωτή του από 
μονίμους υπαλλήλους του δημοσίου, ν.π.δ.δ. ή ο.τ.α. Στην 


Κεντρική Επιτροπή Διαγωνισμού μπορεί να ορίζονται και 
μέχρι δύο βοηθοί του γραμματέα με τους αναπληρωτές 
τους. 

5. Έργο της Κεντρικής Επιτροπής Διαγωνισμού είναι η 
διεξαγωγή του διαγωνισμού και των απαιτούμενων προπα¬ 
ρασκευαστικών ενεργειών, σύμφωνα με τις διατάξεις της 
παρούσας, η παροχή των κατάλληλων οδηγιών στις τοπι¬ 
κές επιτροπές, τους υπευθύνους των καταστημάτων του 
διαγωνισμού και των αιθουσών, τους επιτηρητές, βαθμο¬ 
λογητές και αναβαθμολογητές και λοιπά πρόσωπα που 
ασκούν καθήκοντα σύμφωνα με τις διατάξεις της παρού¬ 
σας, η συγκέντρωση των κατά νομαρχία πινάκων επιτυ¬ 
χίας, ο έλεγχος της ορθότητας των καταχωρίσεων των 
βαθμολογιών και η υποβολή των πινάκων επιτυχίας στο 
ΑΣΕΠ. 

Έργο των κατά νομαρχία τοπικών επιτροπών διαγωνι¬ 
σμού είναι η φροντίδα για τη διεξαγωγή του διαγωνισμού 
στη συγκεκριμένη νομαρχία και η διενέργεια, σύμφωνα με 
τις οδηγίες της Κεντρικής Επιτροπής και τις διατάξεις της 
παρούσας, των απαιτούμενων προπαρασκευαστικών και 
λοιπών ενεργειών, η κατάρτιση των πινάκων επιτυχίας και 
η αποστολή τους στην Κεντρική Επιτροπή Διαγωνισμού. 

6. Οι Επιτροπές τηρούν συνοπτικά πρακτικά των πρά- 
ξεών τους υπογραφόμενα από τα μέλη τους. 

7. Με απόφαση του Προέδρου του ΑΣΕΠ μπορεί να ορί¬ 
ζονται υπάλληλοι του Υπουργείου Εθνικής Παιδείας και 
θρησκευμάτων, του Οργανισμού Τηλεπικοινωνιών Ελλά¬ 
δος, της Δημόσιας Επιχείρησης Ηλεκτρισμού ή και άλλων 
δημόσιων υπηρεσιών ή νομικών προσώπων της παρ. 1 του 
άρθρου 14 του ν. 2190/1994, για την υποβοήθηση του 
έργου της Κεντρικής ή των τοπικών επιτροπών και των εν 
γένει διαδικασιών που απαιτούνται έως την έκδοση των 
αποτελεσμάτων. 

Άρθρο 5 

Έλεγχος αιτήσεων 

1. Οι τοπικές επιτροπές συνέρχονται εντός δέκα (10) 
ημερών από την παραλαβή των αιτήσεων συμμετοχής στο 
διαγωνισμό και ελέγχουν αυτές προκειμένου να διαπιστώ¬ 
σουν τη συνδρομή των απαιτούμενων προϋποθέσεων και 
την έλλειψη κωλυμάτων διορισμού. Οι ανωτέρω επιτρο¬ 
πές με ειδικώς αιτιολογημένη απόφασή τους αποκλείουν 
τους υποψηφίους που δεν συγκεντρώνουν τις απαιτούμε- 
νες προϋποθέσεις ή που στο πρόσωπο των οποίων συ¬ 
ντρέχει κώλυμα διορισμού. Εντός των επόμενων δέκα 
ημερών το βραδύτερο, οι επιτροπές αναρτούν στο κατά¬ 
στημα της οικείας νομαρχίας πίνακα που περιλαμβάνει 
κατά αλφαβητική σειρά τα ονοματεπώνυμα των υποψη¬ 
φίων που γίνονται δεκτοί στο διαγωνισμό και δεύτερο πί¬ 
νακα με τα ονοματεπώνυμα αυτών που αποκλείσθηκαν. Η 
ανάρτηση βεβαιώνεται στα πρακτικά της επιτροπής. 

2. Κάθε αποκλειόμενος από το διαγωνισμό δικαιούται 
να λάβει, ύστερα από αίτησή του, αντίγραφο της αποφά- 
σεως αποκλεισμού του, το οποίο χορηγεί ο πρόεδρος της 
οικείας επιτροπής. Αν ο υποψήφιος προσβάλει τον απο¬ 
κλεισμό του ενώπιον δικαστηρίου πριν την ημέρα του δια¬ 
γωνισμού, γίνεται δεκτός στο διαγωνισμό, εφόσον προ¬ 
σκομίσει στην οικεία επιτροπή βεβαίωση της γραμματείας 
του δικαστηρίου μία ώρα πριν την έναρξη του διαγωνι¬ 
σμού, από την οποία να προκύπτει ότι προσέβαλε τον απο¬ 
κλεισμό του το βραδύτερο την προηγούμενη της ημέρας 
έναρξης του διαγωνισμού. Το ονοματεπώνυμο του υπο- 

ψηφίου αυτού προστίθεται στο τέλος του πρώτου πίνακα 
της προηγούμενης παραγράφου υπό τον τίτλο «Δεκτοί 
υπό επιφύλαξη» και με αύξοντα αριθμό συνεχόμενο αμέ¬ 
σως μετά τον τελευταίο του πίνακα. 

3. Κατά τον έλεγχο των αιτήσεων εξετάζονται: 

α.Το εμπρόθεσμο της υποβολής τους. 

β. Η συνδρομή των απαιτούμενων γενικών προϋποθέ¬ 
σεων (ηλικία, ιθαγένεια κλπ.) και η έλλειψη κωλυμάτων 
διορισμού (θέση υπό απαγόρευση ή δικαστική αντίληψη, 
ποινική καταδίκη κλπ), σύμφωνα με τις διατάξεις του 
Υπαλληλικού Κώδικα (π.δ. 611 /1977) ή του Κώδικα Δημο¬ 
τικών και Κοινοτικών Υπαλλήλων (ν. 1188/1981) ή ειδικών 
νόμων που διέπουν συγκεκριμένες κατηγορίες προσωπι¬ 
κού ή των οργανισμών ή κανονισμών προσωπικού των νο¬ 
μικών προσώπων ιδιωτικού δικαίου. 

γ. Η συνδρομή των απαιτούμενων ειδικών τυπικών προ¬ 
σόντων (τίτλων σπουδών ή άλλων), σύμφωνα με τα αναφε- 
ρόμενα στο προηγούμενο εδάφιο. 

δ. Η προσήκουσα συμπλήρωση των αιτήσεων (υπο¬ 
γραφή κλπ.). 

4. Αν υποψήφιος συγκεντρώνει τις απαιτούμενες προϋ¬ 
ποθέσεις για διορισμό σε προκηρυχθείσα θέση μίας του¬ 
λάχιστον υπηρεσίας ή ενός τουλάχιστον νομικού προσώ¬ 
που, δεν αποκλείεται από το διαγωνισμό, εφόσον μεταξύ 
των δηλουμένων προτιμήσεών του περιλαμβάνει την υπη¬ 
ρεσία ή το νομικό πρόσωπο αυτό. 

Αρθρο 6 

Κατάστημα διεξαγωγής διαγωνισμού - Εξεταστικά κέ¬ 
ντρα. 

1. Το κατάστημα διεξαγωγής του διαγωνισμού σε κάθε 
νομαρχία ορίζεται από τον οικείο νομάρχη, κατά προτί¬ 
μηση από διδακτήρια του Υπουργείου Εθνικής Παιδείας 
και θρησκευμάτων που χρησιμοποιούνται ως εξεταστικά 
κέντρα κατά τις πανελλήνιες εξετάσεις εισαγωγής σπου¬ 
δαστών στα ΑΕΙ και ΤΕΙ. Ανάλογα με τον αριθμό των υπο¬ 
ψηφίων μπορεί να ορίζονται περισσότερα του ενός κατα¬ 
στήματα διεξαγωγής του διαγωνισμού. Τα καταστήματα 
διεξαγωγής του διαγωνισμού που διαθέτουν σύστημα τη¬ 
λεομοιοτυπίας αποτελούν τα εξεταστικά κέντρα. Τα λοιπά 
αποτελούν παραρτήματα των εξεταστικών κέντρων. 

2. Δέκα τουλάχιστον ημέρες πριν την ημέρα έναρξης 
του διαγωνισμού, η Γραμματεία του ΑΣΕΠ παραδίδει ή 
αποστέλλει στον πρόεδρο κάθε τοπικής επιτροπής τα 
αναγκαία για την εξέταση όλων των μαθημάτων τετράδια, 
τα οποία φέρουν τη σφραγίδα του ΑΣΕΠ και στη μία των 
πλευρών του τεμάχιο αδιαφανούς χάρτη του οποίου οι 
τρεις ελεύθερες πλευρές πρέπει να φέρουν κατάλληλη 
κολλητική ουσία. Το τεμάχιο αυτό του αδιαφανούς χάρτη 
χρησιμεύει για την κάλυψη των στοιχείων του υποψη¬ 
φίου. 

3. Παραπλεύρως του κατά την προηγούμενη παρά¬ 
γραφο τεμαχίου αδιαφανούς χάρτη επικολλάται και δεύ¬ 
τερο τεμάχιο αδιαφανούς χάρτη διαστάσεων κατάλληλων 
για την επικάλυψη του βαθμού του βαθμολογητή που θα 
βαθμολογήσει πρώτος τα γραπτά κείμενα. 

4. Ανακοίνωση του προέδρου της οικείας τοπικής επι¬ 
τροπής που περιλαμβάνει τα καταστήματα του διαγωνι¬ 
σμού και το πρόγραμμα διενεργείας αυτού αναρτάται στο 
κατάστημα της νομαρχίας και στα καταστήματα του δια¬ 
γωνισμού και παραδίδεται στο Γ ραφείο Επικοινωνίας και 
Πληροφόρησης του Πολίτη της οικείας νομαρχίας μία του¬ 


λάχιστον ημέρα πριν την έναρξη του διαγωνισμού. Για την 
ανάρτηση της ανακοίνωσης συντάσσεται σχετικό πρωτό¬ 
κολλο που υπογράφεται από το γραμματέα της επιτροπής 
και τον πρόεδρο ή ένα μέλος αυτής. Το Γ ραφείο Επικοινω¬ 
νίας και Πληροφόρησης του Πολίτη σε κάθε νομαρχία 
υποχρεούται να παρέχει πληροφορίες στους ενδιαφερό- 
μενους για το πρόγραμμα και τα καταστήματα του διαγωνι¬ 
σμού. 

5. Ο Γραμματέας κάθε επιτροπής φροντίζει για την πα¬ 
ραλαβή από τον υπεύθυνο κάθε αίθουσας των αναγκαίων 
τετραδίων και την κατανομή τους ανά αίθουσα διαγωνιζο- 
μένων ανάλογα με τόν αριθμό αυτών. 

Αρθρο 7 

Αναβολή διαγωνισμού 

Η Κεντρική Επιτροπή Διαγωνισμού μπορεί με ειδικώς αι¬ 
τιολογημένη απόφασή της που ανακοινώνεται αυθημερόν 
κατά τον προσφορότερο τρόπο (ανακοίνωση από τα κρα¬ 
τικά ραδιοτηλεοπτικά μέσα, ανάρτηση από τους προέ¬ 
δρους των τοπικών επιτροπών στα καταστήματα των νο¬ 
μαρχιών) να αναβάλει την έναρξη του διαγωνισμού επί 
δέκα πέντε (15) το πολύ ημέρες. Αλλη αναβολή αποφασί- 
ζεται μόνο από το ΑΣΕΠ αν συντρέχει περίπτωση ανωτέ- 
ρας βίας. 

Αρθρο 8 

Πρόγραμμα διαγωνισμού 

Η Κεντρική Επιτροπή Διαγωνισμού τέσσερις (4) τουλά¬ 
χιστον ημέρες πριν την έναρξη του διαγωνισμού καθορίζει 
το πρόγραμμα του διαγωνισμού που περιλαμβάνει α) τις 
ημέρες και ώρες εξέτασης των μαθημάτων ή θεμάτων στα 
οποία εξετάζονται οι υποψήφιοί και β) τα τυχόν επιτρεπό¬ 
μενα βοηθήματα. Το πρόγραμμα αποστέλλεται αυθημε¬ 
ρόν στους προέδρους των τοπικών επιτροπών. 

Αρθρο 9 

Κατανομή υποψηφίων στις αίθουσες 

Ο πρόεδρος κάθε τοπικής επιτροπής με βάση τον 
πρώτο πίνακα της παρ. 1 του άρθρου 5 κατανέμει με από¬ 
φασή του τους υποψηφίους στις αίθουσες του καταστή¬ 
ματος του διαγωνισμού ή στα καταστήματα και τις αίθου¬ 
σες αυτών, ανάλογα με τη χωρητικότητα των αιθουσών και 
τον αριθμό των διαγωνιζομένων. Η κατανομή των υποψη¬ 
φίων γίνεται με βάση το αρχικό γράμμα του επωνύμου 
κάθε υποψηφίου και αναρτάται στο κατάστημα της νο¬ 
μαρχίας δύο τουλάχιστον ώρες πριν την έναρξη του διαγω¬ 
νισμού. Αντίτυπο της απόφασης κατανομής παραδίδεται 
και στο Γ ραφείο Επικοινωνίας και Πληροφόρησης του Πο¬ 
λίτη της νομαρχίας. Στα καταστήματα του διαγωνισμού 
αναρτάται επίσης δύο τουλάχιστον ώρες πριν την έναρξη 
του διαγωνισμού μόνο απόσπασμα της απόφασης κατανο¬ 
μής που περιλαμβάνει τους υποψηφίους που διαγωνίζο¬ 
νται σε κάθε συγκεκριμένο κατάστημα. Για τις κατά τα 
ανωτέρω αναρτήσεις συντάσσεται πρωτόκολλο που υπο¬ 
γράφεται από τον γραμματέα και τον πρόεδρο ή ένα μέλος 
της επιτροπής. 

Αρθρο 10 

Εποπτεία αιθουσών και έλεγχος ταυτοτήτων 

1. Ο πρόεδρος κάθε τοπικής επιτροπής ορίζει επόπτη 
του καταστήματος διαγωνισμού, υπευθύνους αιθουσών, 

επιτηρητές και το αναγκαίο κατά περίπτωση βοηθητικό 
προσωπικό. Επόπτης του καταστήματος του διαγωνισμού, 
υπεύθυνοι αιθουσών και επιτηρητές ορίζονται μόνιμοι δη¬ 
μόσιοι υπάλληλοι που υπηρετούν σε άλλη νομαρχία. Ο 
αριθμός των επιτηρητών ορίζεται αναλόγως του αριθμού 
των υποψηφίων που διαγωνίζονται σε κάθε αίθουσα. 

2. Τα καθήκοντα του επόπτη του καταστήματος του 
διαγωνισμού συνίστανται στην παροχή οδηγιών στους 
υπευθύνους των αιθουσών, στην παρακολούθηση της 
ομαλής διεξαγωγής του διαγωνισμού, στην παραλαβή των 
τετραδίων από τους υπευθύνους των αιθουσών και την 
παράδοση αυτών στον πρόεδρο της επιτροπής. Ειδικό¬ 
τερα: 

Ο επόπτης που ορίζεται για ένα ή περισσότερα κατα¬ 
στήματα διαγωνισμού: 

α) Παρακολουθεί την ομαλή διεξαγωγή του διαγωνι¬ 
σμού. 

β) Ελέγχει τους χώρους διεξαγωγής του διαγωνισμού, 
γ) Παρέχει οδηγίες και διανέμει τις καταστάσεις με τα 
ονοματεπώνυμα των υποψηφίων στους υπευθύνους των 
αιθουσών. 

δ) Ενημερώνει τον πρόεδρο και τα μέλη της επιτροπής 
διαγωνισμού για κάθε ζήτημα που τυχόν προκύπτει κατά 
τη διεξαγωγή του διαγωνισμού. 

ε) Παραλαμβάνει τα τετράδια, από τους υπευθύνους 
των αιθουσών, αφού προηγουμένως ελέγξει αν είναι επι- 
κολλημένο σε κάθε τετράδιο το αδιαφανές επικάλυμμα 
που καλύπτει το ονοματεπώνυμο του υποψηφίου. Για την 
παραλαβή των τετραδίων συντάσσεται πρωτόκολλο παρα- 
δόσεως και παραλαβής που υπογράφεται από τον επόπτη 
και τον υπεύθυνο κάθε αίθουσας και στο οποίο αναγράφε¬ 
ται ο αριθμός των τετραδίων. 

στ) Παραδίδει τα τετράδια όλων των υποψηφίων που 
συγκεντρώνει στον Πρόεδρο της Επιτροπής Διαγωνισμού 
της οικείας νομαρχίας. 

ζ) Παραλαμβάνει τη γραφική ύλη που δε χρησιμοποιή¬ 
θηκε και την επιστρέφει στη Διεύθυνση Διοικητικής Υπο¬ 
στήριξης της οικείας νομαρχίας. 

3. Τα καθήκοντα του υπευθύνου αίθουσας συνίστανται 
στη διαπίστωση της ταυτότητας κάθε υποψηφίου, την το¬ 
ποθέτησή του σε συγκεκριμένη θέση εντός της_αίθουσας, 
τη διανομή ή εκφώνηση των θεμάτων, την παραλαβή των 
τετραδίων από τους υποψηφίους, τη φροντίδα για την κά¬ 
λυψη του ονοματεπωνύμου αυτών με το αδιαφανές επικά¬ 
λυμμα και την παράδοση των τετραδίων στον επόπτη του 
καταστήματος του διαγωνισμού μαζί με ονομαστικό κατά¬ 
λογο των προσελθόντων υποψηφίων. Ειδικότερα: 

Ο υπεύθυνος κάθε αίθουσας: 
α) Παρέχει οδηγίες στους επιτηρητές της αίθουσας, 
απαγορεύει την είσοδο στην αίθουσα κάθε ατόμου, εκτός 
από τον Πρόεδρο, τα μέλη και το γραμματέα της Επιτρο¬ 
πής ή τα μέλη του ΑΣΕΠ. 

β) Ελέγχει την ταυτότητα των υποψηφίων και σημειώνει 
στην κατάσταση με τα ονοματεπώνυμα των υποψηφίων 
τους παρόντες (με οριζόντια γραμμή). 

γ) Απαγορεύει την είσοδο στην αίθουσα υποψηφίου 
που δεν έχει ταυτότητα ή άλλο αποδεικτικό στοιχείο κατά 
την κατωτέρω παράγραφο 4 του παρόντος άρθρου, ή που 
αρνείται να παραδώσει βοήθημα ή άλλο μέσο ή αντικεί- 
ενο, το οποίο δεν επιτρέπεται να χρησιμοποιήσει, 
δ) Φροντίζει ώστε οι υποψήφιοι να λάβουν τις κατάλλη¬ 
λες θέσεις για την ομαλότερη διεξαγωγή του διαγωνι¬ 
σμού. 


ε) Διανέμει στους υποψηφίους τα αναγκαία τετράδια 
για την ανάπτυξη των θεμάτων και τους επιτηρεί καθόλη 
τη διάρκεια της εξετάσεως προς αποφυγή ενδεχόμενης 
ανεπίτρεπτης μεταξύ τους συνεννοήσεως ή χρησιμοποιή- 
σεως απαγορευομένων βοηθημάτων ή άλλων μέσων. 

στ) Δίνει συγκεκριμένες οδηγίες στους υποψηφίους για 
τη συμπλήρωση των σχετικών απαραίτητων στοιχείων στο 
τετράδιο. 

ζ) Κάνει συστάσεις στους υποψηφίους για την τήρηση 
ησυχίας και τη μη χρησιμοποίηση οποιωνδήποτε βοηθη¬ 
μάτων ή άλλων μέσων ή αντικειμένων που δεν επιτρέπο¬ 
νται. 

η) Παραλαμβάνει το εξεταστέο θέμα, από τον επόπτη, 
το εκφωνεί ή διανέμει στους υποψηφίους, μαζί με τυχόν 
επεξηγήσεις που αποφάσισε η Κεντρική Επιτροπή Διαγω¬ 
νισμού. 

θ) Ανακοινώνει, αναγράφοντας και σε εμφανές σημείο 
του πίνακα, τη χρονική διάρκεια της γραπτής εξέτασης 
που έχει οριστεί από την Κεντρική Επιτροπή Διαγωνισμού. 
Η διάρκεια της εξέτασης υπολογίζεται από το τέλος της 
εκφώνησης ή της διανομής και των επεξηγήσεων του θέ¬ 
ματος σε κάθε αίθουσα. 

ι) Παραλαμβάνει, μετά το πέρας της εξέτασης, τα τε¬ 
τράδια και, αφού ελέγξει την ταυτότητα κάθε διαγωνισθέ- 
ντος, διαπιστώνει ότι τα στοιχεία που ανέγραψε κάτω από 
το αδιαφανές επικάλυμμα ο υποψήφιος είναι τα στοιχεία 
της ταυτότητάς του, καλεί τον υποψήφιο να επικολλήσει 
τις ελεύθερες πλευρές του επικαλύμματος, ώστε αυτές 
να καλύπτονται πλήρως. Ταυτόχρονα, στην κατάσταση 
των υποψηφίων και δίπλα από το όνομα κάθε υποψηφίου 
σημειώνει (με κάθετη γραμμή) ότι αυτός παρέδωσε το τε¬ 
τράδιό του. 

ια) Μετά τη συγκέντρωση των τετραδίων όσων διαγωνί¬ 
στηκαν σε κάθε αίθουσα, ο υπεύθυνος αίθουσας ελέγχει 
εάν ο συνολικός αριθμός των τετραδίων είναι ίδιος με τον 
αριθμό των παρόντων. 

ιβ) Παραδίδει τα τετράδια μαζί με τη γραφική ύλη που 
δεν χρησιμοποιήθηκε στον επόπτη. 

4. Η ταυτότητα των υποψηφίων διαπιστώνεται με την 
επίδειξη του δελτίου ταυτότητας ή άλλου επισήμου εγ¬ 
γράφου παραστατικού της ταυτότητας του προσώπου, 
εφόσον φέρει επικυρωμένη φωτογραφία. 

5. Το προσωπικό που αναφέρεται στο παρόν άρθρο, πε- 
ριλαμβανομένου και του βοηθητικού προσωπικού, πλην 
των ατόμων στα οποία ανατίθεται η καθαριότητα των αι¬ 
θουσών, υποχρεούται να παρευρίσκεται στους χώρους 
του διαγωνισμού μία (1) ώρα τουλάχιστον πριν την έναρξη 
του διαγωνισμού όλες τις ημέρες που διαρκεί αυτός. 

Άρθρο 11 

Υποχρεώσεις υποψηφίων 

1. Οι υποψήφιοι υποχρεούνται να προσέρχονται εγκαί¬ 
ρως στην αίθουσα της εξετάσεως, να καταλαμβάνουν τις 
θέσεις που τους υποδεικνύουν οι υπεύθυνοι των αιθου¬ 
σών και γενικώς να υπακούουν στις υποδείξεις των υπευ¬ 
θύνων που αφορούν τον τρόπο και τη διαδικασία διεξαγω¬ 
γής του διαγωνισμού. Κατά την πρώτη ημέρα του διαγωνι¬ 
σμού η προσέλευση των υποψηφίων πρέπει να γίνεται μία 
(1) ώρα ενωρίτερα από την ώρα ενάρξεως της εξετάσεως 
και κατά τις επόμενες ημέρες μισή ώρα ενωρίτερα. 

2. Δεν επιτρέπεται η είσοδος των υποψηφίων στην αί- 


θουσα εξετάσεων πριν διαπιστωθεί η ταυτότητά τους σύμ- 
φωνα με την παρ. 4 του προηγουμένου άρθρου. Δεν επι¬ 
τρέπεται να έχουν μαζί τους γραπτά ή άλλου είδους βοη¬ 
θήματα, εκτός αυτών που ήθελε τυχόν ειδικώς επιτρέψει 
Π οικεία επιτροπή ούτε οποιαδήποτε μέσα επικοινωνίας 
με το εκτός της αίθουσας περιβάλλον. Υποχρεούνται 
όμως να έχουν τα αναγκαία για γραφή είδη και το μολύβι 
που χρησιμοποιούν να είναι μπλέ ή μαύρου χρώματος. 

3. Κάθε υποψήφιος που εξέρχεται από την αίθουσα 
υποχρεούται να παραδώσει το τετράδιο στον υπεύθυνο 
της αίθουσας. Υποψήφιοι που δεν παραδίδουν τετράδιο ή 
χρησιμοποιούν βοηθήματα άλλα πλην αυτών που τυχόν ει- 
δικώς έχουν επιτραπεί, ή σημειώσεις, ή υποψήφιοι που 
αλληλοβοηθούνται, ή επιθέτουν στα τετράδιά τους σημεία 
αναγνωρίσεως, ή υπογράφουν τα τετράδιά τους, ή δεν 
συμμορφώνονται με τις υποδείξεις ή οδηγίες του υπευθύ¬ 
νου της αίθουσας ή των επιτηρητών, ή διαταράσσουν με 
οπόιοδήποτε τρόπο την τάξη, ή χρησιμοποιούν μέσα επι¬ 
κοινωνίας με το εκτός της αίθουσας περιβάλλον, ή δολιεύ¬ 
ονται γενικώς την εξέταση, αποβάλλονται από την αί¬ 
θουσα και με απόφαση της οικείας τοπικής επιτροπής 
{ λ ,τοκλείονται από το διαγωνισμό, αφού προηγουμένως 
κληθούν προφορικώς σε άμεση ακρόαση. 

4. Δεν επιτρέπεται παραμονή υποψηφίου στην αίθουσα 
εξετάσεων μετά το τέλος του χρόνου διάρκειας της εξετά- 
σεως και τη σφράγιση του τετραδίου από τον υποψήφιο, 
σύμφωνα με την παρ. 5 του άρθρου 14 του παρούσας. 

Άρθρο 12 
Εξεταστέα ύλη 

1. Η εξεταστέα ύλη καθορίζεται για κάθε διαγωνισμό 
από το ΑΣΕΠ το οποίο λαμβάνει υπόψη τα προσόντα που 
απαιτούνται για την πλήρωση των θέσεων που προκηρύσ¬ 
σονται, τις ανάγκες που οι θέσεις αυτές καλύπτουν και τις 
τυχόν υποδείξεις των οικείων υπηρεσιών και νομικών προ¬ 
σώπων, σύμφωνα με την παρ. 3 του άρθρου 17 του ν 
2190/1994. 

2. Οταν η εξεταστέα ύλη περιλαμβάνει αντικείμενα εξέ¬ 
τασης που υπέδειξαν οι ενδιαφερόμενες υπηρεσίες ή νο¬ 
μικά πρόσωπα ως ανταποκρινόμενα στα ιδιαίτερα καθήκο¬ 
ντα των θέσεών τους που προκηρύσσονται, οι υποψήφιοι 
που έχουν δηλώσει στην αίτησή τους προτίμηση διορισμού 
τους στις ανωτέρω υπηρεσίες ή νομικά πρόσωπα, υποχρε- 
ούνται να εξετασθούν και στην πρόσθετη αυτή ύλη, άλλως 
Π δήλωση προτίμησής τους δεν λαμβάνεται υπόψη. 

3. Στην εξεταστέα ύλη πάντως περιλαμβάνεται απαραι- 
τήτως: 

α. Για θέσεις για την πλήρωση των οποίων απαιτείται τί¬ 
τλος σπουδών πανεπιστημιακής ή τεχνολογικής εκπαί¬ 
δευσης: 

α.α. Η ελεύθερη ανάπτυξη θέματος γενικοτέρου ενδια¬ 
φέροντος προς διαπίστωση της αναλυτικής, συνθετικής 
και κριτικής ικανότητας του υποψηφίου και της ικανότη¬ 
τας ορθής σύνταξης και διατύπωσης και 

α.β. Η σύντμηση (περίληψη) κειμένου έως δύο σελίδων 
σε έξι (6) έως δέκα (10) σειρές. 

β. Για θέσεις για την πλήρωση των οποίων απαιτείται τί¬ 
τλος σπουδών δευτεροβάθμιας εκπαίδευσης: 

β.α. Η ελεύθερη ανάπτυξη θέματος γενικών γνώσεων 
προς διαπίστωση κυρίως της ικανότητας του υποψηφίου 
για ορθή κρίση, σύνταξη και διατύπωση και 
β ϋ.Η σύντμηση (περίληψη) κειμένου μιας περίπου σελί¬ 


δας σε πέντε (5) έως επτά (7) σειρές. 

4. Τα ειδικότερα μαθήματα στα οποία εξετάζονται οι 
υποψήφιοι, τα οποία ορίζονται σύμφωνα με την παρ. 1 του 
παρόντος άρθρου, προσδιορίζονται, όπου είναι δυνατόν 
και κατά κεφάλαια ή επί μέρους τίτλους, εφόσον αυτά, με 
την αυτή ή παρεμφερή ορολογία, χρησιμοποιούνται στα 
αντίστοιχα συγγράμματα, αποφευγομένης πάντως της 
χρήσεως ορολογίας που απαντάται σε ένα μόνο σύν- 
γραμμα. 

5. Η κατά την προηγούμενη παράγραφο ανάλυση των 
εξεταστέων μαθημάτων κατά κεφάλαια ή επί μέρους τί¬ 
τλους περιλαμβάνεται απαραιτήτως και στην προκήρυξη 
πλήρωσης των θέσεων. 

6. Με την κατά την παρ. 1 απόφαση μπορεί να ορίζονται 
συντελεστές για όλα ή ορισμένα μαθήματα με τους 
οποίους πολλαπλασιάζονται οι βαθμοί τους οποίους θα 
λάβει ο υποψήφιος στα μαθήματα. 

Άρθρο 13 

Προσδιορισμός θεμάτων 

1. Η Κεντρική Επιτροπή συνέρχεται εγκαίρως το πρωί 
τ Πζ ημέρας έναρξης εξετάσεως κάθε μαθήματος και κα¬ 
ταρτίζει από τον κύκλο της εξεταστέας ύλης του μαθήμα- 
τ °ζ τ Ρ* α θέματα, τα οποία και αριθμεί με τους αριθμούς 
1,2 και 3. Ακολούθως καταρτίζει τρεις αντίστοιχους αριθ¬ 
μητικούς κλήρους από αδιαφανή χάρτη. Μετά τον καταρ¬ 
τισμό των θεμάτων και των κλήρων, η επιτροπή διενεργεί 
ενώπιον των μελών της, παρουσία και του γραμματέα ή και 
των βοηθών γραμματέων αυτής, κλήρωση για την επιλογή 
του ενός από τα τρία θέματα. Το θέμα του οποίου η αρίθ¬ 
μηση αντιστοιχεί στον αριθμό του εξαχθέντος κλήρου 
αποτελεί το αντικείμενο στο οποίο θα εξετασθούν οι υπο¬ 
ψήφιοι στο συγκεκριμένο μάθημα. Κάθε θέμα μπορεί να 
αποτελείται από περισσότερα ερωτήματα θεωρητικής ή 
πρακτικής φύσεως. 

2. Αν η επιτροπή κρίνει ότι για την κατάρτιση των θεμά¬ 
των συγκεκριμένου μαθήματος απαιτείται η συνδρομή 
προσώπου ειδικών γνώσεων, αναθέτει σε αυτό, με πράξη 
του προέδρου της, τη διατύπωση δέκα (10) θεμάτων. Η 
διατύπωση των θεμάτων στην περίπτωση αυτή γίνεται 
εντός της αίθουσας που συνεδριάζει η επιτροπή το πρωί 
της ημέρας έναρξης εξετάσεως του συγκεκριμένου μαθή¬ 
ματος. Μετά την παράδοση των θεμάτων στην επιτροπή, 
αυτή επιλέγει από τα δέκα (10) θέματα τα τρία (3) τα οποία 
θα τεθούν προς κλήρωση, σύμφωνα με την παρ. 1. Όλα τα 
μέλη της επιτροπής, καθώς και το πρόσωπο ειδικών γνώ¬ 
σεων, παραμένουν στην αίθουσά τους μέχρι το τέλος της 
μετάδοσης ή διαβίβασης των θεμάτων. 

3. Ειδικώς προκειμένου για το μάθημα της δακτυλογρα¬ 
φίας, το προς αντιγραφή κείμενο ορίζεται από την επι¬ 
τροπή με κλήρωση, σύμφωνα με την παρ. 1 και αποτελεί- 
ται αΓ, ό είκοσι πέντε στίχους που λαμβάνονται από την 
Εφημερίδα της Κυβερνήσεως. Η εξέταση γίνεται υποχρε- 
ωτικώς σε μηχανές δακτυλογράφησης με οπτική οθόνη 
καταγραφής και εκτυπωτή. 

4. Αν η γνώση ξένης γλώσσας, όπου αυτή απαιτείται ως 
τυπικό προσόν διορισμού ή πρόσληψης, δεν προβλέπεται 
να αποδεικνύεται με τίτλο ή πιστοποιητικό σπουδών, σύμ¬ 
φωνα με τις ισχύουσες διατάξεις, αυτή πιστοποιείται με 
γραπτή εξέταση. Στην περίπτωση αυτή η εξέταση συνί- 
σταται είτε σε έκθεση ιδεών ή πραγμάτευση θέματος στην 
ξένη γλώσσα είτε στη μετάφραση κειμένου από την ελλη- 

νική στην ξένη γλώσα και αντιστρόφως, ανάλογα με το 
απαιτούμενο κατά τις οικείες διατάξεις ή κανονισμούς 
επίπεδο γνώσης της ξένης γλώσσας. Κατά τα λοιπά εφαρ¬ 
μόζονται οι παρ. 1 και 2 του παρόντος άρθρου. Αν απαιτεί¬ 
ται και προφορική εξέταση στην ξένη γλώσσα, εφαρμόζε¬ 
ται περαιτέρω το άρθρο 17 της παρούσας. 

5. Οι διατάξεις των παρ. 3 και 4 εφαρμόζονται αναλόγως 
και για την εξέταση του μαθήματος της στενογραφίας, ελ¬ 
ληνικής και ξενόγλωσσης, ως και για την εξέταση στο χει¬ 
ρισμό στατιστικών και λογιστικών μηχανών ή άλλων παρεμ¬ 
φερών, οι οποίες ορίζονται στην κατά την παρ. 1 του άρ¬ 
θρου 12 απόφαση καθορισμού της εξεταστέας ύλης. 

Αρθρο 14 

Τρόπος διενέργειας της γραπτής εξέτασης 

1. Η Κεντρική Επιτροπή Διαγωνισμού μισή ώρα πριν την 
καθορισθείσα ώρα έναρξης εξέτασης κάθε μρθήματος 
μεταδίδει ή διαβιβάζει ταυτόχρονα προς όλα τα εξετα¬ 
στικά κέντρα τα εξεταστέα θέματα του μαθήματος κατά 
τον προσφορότερο δυνατό τρόπο. Σε κάθε περίπτωση 
λαμβάνονται τα απαιτούμενα μέτρα για τη διασφάλιση του 
απορρήτου των θεμάτων έως την παραλαβή τους από τον 
επόπτη του καταστήματος του διαγωνισμού. Αυτός ανα¬ 
παράγει τα θέματα σε αριθμό αντιτύπων ίσο με τον αριθμό 
των αιθουσών του διαγωνισμού και παραδίδει ένα αντί¬ 
τυπο σε καθένα υπεύθυνο αίθουσας προς εκφώνηση. Αν 
τα εξεταστέα θέματα, σύμφωνα με τις οδηγίες της Κε¬ 
ντρικής Επιτροπής, δεν θα εκφωνηθούν, αλλά θα διανε¬ 
μηθούν στους υποψηφίους, αναπαράγονται σε αριθμό 
αντιτύπων ίσο με τον αριθμό των υποψηφίων σε κάθε αί¬ 
θουσα και παραδίδονται στον υπεύθυνο αυτής. Ο υπεύθυ¬ 
νος κάθε αίθουσας ευθύς ώς'άαραλάβει χα θέματα τα εκ¬ 
φωνεί προς τους υποψηφίους ή τα διανέμει σ’αυτούς 
κατά τα ανωτέρω. 

2. Κατά την αναπαραγωγή των θεμάτων, τόσο ο επό¬ 
πτης του καταστήματος του διαγωνισμού, όσο και η τοπική 
επιτροπή φροντίζουν για τη διασφάλιση του απορρήτου 
των θεμάτων έως τη διανομή τους στον υπεύθυνο κάθε αί¬ 
θουσας. 

3. Κατά την εξέταση στη δακτυλογραφία κάθε υποψή¬ 
φιος αναγράφει τα στοιχεία του ονοματεπωνύμου του 
στον ηλεκτρονικό υπολογιστή, σύμφωνα με τις οδηγίες 
του υπευθύνου της αίθουσας. Το προς δακτυλογράφηση 
κείμενο δίδεται στους υποψηφίους πάντοτε γραπτό. 

Ευθύς ως διανεμηθεί το γραπτό κείμενο, παρέχεται 
χρονικό διάστημα τριών (3) πρώτων λεπτών της ώρας 
στους υποψηφίους προκειμένου να αναγνώσουν το κεί¬ 
μενο. Μετά την πάροδο του χρονικού αυτού διαστήματος 
και με την εκφώνηση της λέξης «αρχίσατε» αρχίζει η δα¬ 
κτυλογράφηση του κειμένου. Ευθύς ως συμπληρωθεί 
χρόνος πέντε (5) πρώτων λεπτών της ώρας από την 
έναρξη και με την εκφώνηση της λέξης «σταματήσατε» τε¬ 
λειώνει ο χρόνος της δακτυλογράφησης. Η ανωτέρω δια¬ 
δικασία περιγράφεται από τον υπεύθυνο της αίθουσας 
προς τους υποψηφίους πριν την έναρξη της εξέτασης. 
Ακολουθεί η εκτύπωση από τον εξεταζόμενο του δακτυ- 
λογραφηθέντος κειμένου, το οποίο σφραγίζεται από τον 
υπεύθυνο της αίθουσας ενώπιον του υποψηφίου με τη 
σφραγίδα του ΑΣΕΠ, επικολλάται το τεμάχιο του αδιαφα¬ 
νούς χάρτη για την κάλυψη των στοιχείων του ονοματεπω¬ 
νύμου του υποψηφίου, καθώς και τεμάχιο αδιαφανούς 
χάρτη για την κάλυψη του βαθμού του πρώτου βαθμολο¬ 


γητή και εφαρμόζονται περαιτέρω κατά τα λοιπά τα οριζό¬ 
μενα στις παρ. 5-7 του παρόντος άρθρου. 

4. Η διάρκεια της εξετάσεως κάθε μαθήματος ορίζεται 
από την Κεντρική Επιτροπή Διαγωνισμού ανάλογα με τη 
φύση κάθε μαθήματος και την εκτιμώμενη έκταση του 
εξεταζόμενου θέματος καί μπορεί να παραταθεί από αυ¬ 
τήν μόνο μία φορά. Μετά τη λήξη του χρόνου εξέτασης, ο 
οποίος μετριέται από το τέλος της εκφωνήσεως ή της δια¬ 
νομής του θέματος στους διαγωνιζομένους σε κάθε αί¬ 
θουσα και με την εκφώνηση της λέξης «σταματήσατε» οι 
διαγωνιζόμενοι εγείρονται. Οι επιτηρητές μαζεύουν τα τε¬ 
τράδια των υποψηφίων, ανεξάρτητα αν αυτοί ολοκλήρω¬ 
σαν ή όχι την ανάπτυξη του θέματος. 

5. Οι επιτηρητές παραδίδουν τα τετράδια στον υπεύ¬ 
θυνο της αίθουσας, ο οποίος με τη σειρά των τετραδίων 
που παρέλαβε καλεί κάθε υποψήφιο να προσέλθει. Διαπι¬ 
στώνει και πάλι την ταυτότητα του διαγωνισθέντος, ελέγ¬ 
χει την ακρίβεια των ενδείξεων των ατομικών στοιχείων 
του υποψηφίου που έχουν τεθεί από αυτόν στο οικείο 
πλαίσιο, αναγράφει στο μέρος που θα καλυφθεί με τον 
αδιαφανή χάρτη τον αύξοντα αριθμό τον οποίο φέρει ο 
υποψήφιος στον πίνακα του άρθρου 5 παρ. 1 και 2 και μο¬ 
νογραφεί το γραπτό στο τέλος αυτού. Επίσης ο υπεύθυ¬ 
νος της αίθουσας σημειώνει στην ονομαστική κατάσταση 
των διαγωνιζομένων στην αίθουσα κάθετη ένδειξη παρα¬ 
πλεύρους του ονόματος του υποψηφίου που παρέδωσε τε¬ 
τράδιο (η οριζόντια ένδειξη έχει ήδη σημειωθεί κατά την 
εκφώνηση των ονομάτων για τον έλεγχο παρουσίας των 
υποψηφίων) και καλεί τον παριστάμενο υποψήφιο να 
σφραγίσει μόνος του το τετράδιό του. 

6. Μετά το τέλος της διαδικασίας της προηγουμένης 
παραγράφου, ο υπεύθυνος της αίθουσας καλεί τους επι¬ 
τηρητές της αίθουσας να μονογραφήσουν και αυτοί τα τε¬ 
τράδια, παραπλεύρως της δικής του μονογραφής. Ακο¬ 
λούθως καταμετρούνται τα τετράδια των οποίων ο αριθ¬ 
μός πρέπει να συμφωνεί με τον αριθμό των υποψηφίων 
που διαγωνίσθηκαν στην αίθουσα, τίθενται, μαζί με τον 
κατάλογο των διαγωνισθέντων, εντός φακέλου στην 
εμπρόσθια όψη του οποίου αναγράφεται το μάθημα που 
εξετάσθηκε, η ονομασία του εξεταστικού κέντρου, η έν¬ 
δειξη της αίθουσας και ο αριθμός των περιεχομένων τε¬ 
τραδίων. Ο φάκελος παραδίδεται επί αποδείξει στον επό¬ 
πτη του κτιρίου, ο οποίος αφού συγκεντρώσει τους φακέ¬ 
λους από τους υπευθύνους όλων των αιθουσών, τους πα- 
ραδίδει επίσης επί αποδείξει στον πρόεδρο της τοπικής 
επιτροπής. 

7. Αφού συγκεντρωθούν οι φάκελοι από όλους τους 
επόπτες κτιρίων, δύο τουλάχιστον μέλη της επιτροπής 
επαληθεύουν τη μυστικότητα και μονογραφούν κάθε τε¬ 
τράδιο στο τέλος του κειμένου κάτω από τις μονογραφές 
του υπευθύνου της αίθουσας και των επιτηρητών, εφόσον 
τούτο είναι εφικτό, άλλως παραπλεύρως αυτών. Ακολού¬ 
θως τα τετράδια επανατοποθετούνται στους αυτούς φα¬ 
κέλους, χωρίς τους ονομαστικούς καταλόγους και φυλάσ¬ 
σονται σε ασφαλές μέρος με ευθύνη του προέδρου έως 
ότου παραληφθούν από τους βαθμολογητές ή αποστα¬ 
λούν σε αυτούς. 

Αρθρο 15 

Πρακτικά περατώσεως της διαδικασίας 

Κατά τη διάρκεια της διεξαγωγής του διαγωνισμού ο 
γραμματέας της Κεντρικής και κάθε τοπικής επιτροπής 

φροντίζει για τη σύνταξη των σχετικών πρακτικών καταχω¬ 
ρώντας περιληπτικώς κάθε αξιόλογη ενέργεια ή συμβάν 
από την έναρξη της δοκιμασίας έως την παράδοση ή την 
αποστολή των τετραδίων στους βαθμολογητές. Στη συνέ¬ 
χεια τα σχέδια των πρακτικών τίθενται υπόψη του προέ¬ 
δρου και των μελών της επιτροπής, διορθώνονται ή συ¬ 
μπληρώνονται όπου απαιτείται και υπογράφονται τόσο 
από τον πρόεδρο και τα μέλη της επιτροπής, όσο και από 
τον γραμματέα. Στα πρακτικά αυτά προσαρτώνται οι ονο¬ 
μαστικοί κατάλογοι των διαγωνισθέντων, που σύμφωνα με 
την παρ. 7 του προηγουμένου άρθρου 14, βρίσκονται στην 
επιτροπή. 

Αρθρο 16 

Ορισμός βαθμολογικών κέντρων, βαθμολογητών και ανα- 
βαθμολογητών 

1. Όταν διεξάγεται διαγωνισμός για την πλήρωση θέ¬ 
σεων πανεπιστημιακής εκπαίδευσης βαθμολογικό κέντρο 
ορίζεται το κατάστημα του ΑΣΕΠ στην Αθήνα. Αν ο αριθ¬ 
μός των υποψηφίων το επιβάλλει, μπορεί με απόφαση του 
ΑΣΕΠ να ορίζεται ως δεύτερο βαθμολογικό κέντρο το κα¬ 
τάστημα του Τμήματος του ΑΣΕΠ στη Θεσσαλονίκη. Στην 
περίπτωση αυτή ορίζεται με την ίδια απόφαση ποιων νο¬ 
μαρχιών τα τετράδια θα συγκεντρωθούν σε κάθε βαθμο¬ 
λογικό κέντρο. 

2. Οι διατάξεις της προηγούμενης παραγράφου εφαρ¬ 
μόζονται και στην περίπτωση διεξαγωγής διαγωνισμού για 
την πλήρωση θέσεων τεχνολογικής εκπαίδευσης. 

3. Όταν διεξάγεται διαγωνισμός για την πλήρωση θέ¬ 
σεων δευτεροβάθμιας εκπαίδευσης ορίζεται με απόφαση 
του ΑΣΕΠ βαθμολογικό κέντρο σε κάθε νομαρχία ή σε ορι¬ 
σμένες μόνο νομαρχίες, ανάλογα με τον αριθμό των υπο¬ 
ψηφίων σε κάθε νομαρχία. Σε κάθε περίπτωση ορίζονται 
με την ίδια απόφαση ποιας ή ποιων νομαρχιών τα τετράδια 
θα συγκεντρωθούν σε κάθε βαθμολογικό κέντρο, απο¬ 
κλεισμένης της συγκέντρωσης των τετραδίων της ίδιας 
νομαρχίας σε βαθμολογικό κέντρο που εδρεύει σ ' αυτήν. 

4. Βαθμολογητές στην περίπτωση διαγωνισμού της 
παρ. 1 του παρόντος άρθρου ορίζονται μέλη ΔΕΠ - ΑΕΙ 
τ Πζ ημεδαπής. Στην περίπτωση διαγωνισμού της παρ. 2 
του παρόντος άρθρου βαθμολογητές ορίζονται είτε μέλη 
ΔΕΠ των ΑΕΙ της ημεδαπής, είτε μέλη του διδακτικού 
προσωπικού των ΤΕΙ. Στην περίπτωση διαγωνισμού της 
παρ. 3 βαθμολογητές ορίζονται καθηγητές δευτεροβάθ¬ 
μιας εκπαίδευσης, ή μέλη του διδακτικού προσωπικού των 
ΤΕΙ, ή μόνιμοι υπάλληλοι του δημοσίου, ή των νπδδ, ή,των 
στα, ή τακτικοί υπάλληλοι νομικών προσώπων της παρ. 1 
του άρθρου 14 του ν. 2190/1994, οι οποίοι έχουν τις απαι- 
τούμενες γνώσεις και τα αντίστοιχα τυπικά προσόντα για 
την εξέταση των οικείων μαθημάτων. Αν πρόκειται για 
βαθμολόγηση μαθήματος που δεν διδάσκεται στα ΑΕΙ, ΤΕΙ 
ή σε σχολεία δευτεροβάθμιας εκπαίδευσης, ορίζεται ο 
κατάλληλος βαθμολογητής χωρίς δέσμευση από τα 
προηγούμενα εδάφια και μπορεί να είναι και ιδιώτης. Οι 
βαθμολογητές σε κάθε περίπτωση ορίζονται με απόφαση 
του ΑΣΕΠ και ο αριθμός τους εξαρτάται απο τον αριθμό 
των υποψηφίων κάθε μαθήματος, προκειμένου να απο¬ 
φευχθεί καθυστέρηση στην εξέταση των γραπτών. Κάθε 
γραπτό βαθμολογείται από δύο βαθμολογητές. 

5. Στην περίπτωση της παρ. 3 οι βαθμολογητές ορίζο¬ 
νται από υπηρετούντες στο νομό που εδρεύει το βαθμο¬ 
λογικό κέντρο. Οι διατάξεις της προηγούμενης παραγρά¬ 


φου ισχύουν και για τον ορισμό αναβαθμολογητών. Η ανα¬ 
βαθμολόγηση όλων των γραπτών μπορεί να αποφασίζεται 
από το ΑΣΕΠ να γίνεται στο κατάστημα του ΑΣΕΠ στην 
Αθήνα. Στην περίπτωση αυτή, αναβαθμολογητές των γρα¬ 
πτών των υποψηφίων που διαγωνίσθηκαν για θέσεις δευ¬ 
τεροβάθμιας εκπαίδευσης υπηρεσιών και νομικών προσώ¬ 
πων της περιοχής της νομαρχίας Αθηνών, ορίζονται από 
υπηρετούντες σε άλλη νομαρχία. 

6 . Βαθμολογητές ή αναβαθμολογητές δεν επιτρέπεται 
να ορίζονται από μέλη των επιτροπών του διαγωνισμού, 
ούτε οι μετασχόντες στην κεντρική επιτροπή για την κα¬ 
τάρτιση των θεμάτων, σύμφωνα με την παρ. 2 του άρθρου 
13 του παρόντος. 

7. Με απόφαση του ΑΣΕΠ ορίζεται για κάθε βαθμολο¬ 
γικό κέντρο ο υπεύθυνος αυτού για την παραλαβή των τε¬ 
τραδίων από τον πρόεδρο της οικείας επιτροπής, την πα¬ 
ράδοσή τους στους βαθμολογητές, την παραλαβή τους 
από αυτούς και την παράδοσή τους στον πρόεδρο της επι¬ 
τροπής μετά τη βαθμολόγησή τους. Υπεύθυνος βαθμολο¬ 
γικού κέντρου ορίζεται υπάλληλος του δημοσίου, ή νπδδ, 
ή οτα από τους υπηρετούντες στη νομαρχία που εδρεύει 
το βαθμολογικό κέντρο. 

Αρθρο 17 

Βαθμολόγηση γραπτών - αναβαθμολόγηση 

1. Οι βαθμολογητές παραλαμβάνουν από τον υπεύθυνο 
του βαθμολογικού κέντρου επί αποδείξει αριθμό τετρα¬ 
δίων που εκτιμούν ότι μπορεί να βαθμολογήσουν εντός 
μιας εβδομάδας. Δεν επιτρέπεται να παραλάβουν άλλα 
τετράδια αν δεν παραδώσουν αυτά που έχουν ήδη παρα- 
λάβει. Ο υπεύθυνος του βαθμολογικού κέντρου υποχρε- 
ούται να μη παραδώσει και ο βαθμολογητής να μη παραλά- 
βει αριθμό τετραδίων πέρα του συνολικού αριθμού των τε¬ 
τραδίων που έχει καθορίσει για κάθε βαθμολογητή το 
ΑΣΕΠ. 

2. Η βαθμολόγηση των τετραδίων γίνεται με κλίμακα 
βαθμών από μηδέν (0) έως και είκοσι (20), επιτρεπομένης 
τΓ Ιζ χρήσεως και κλάσματος μισής μονάδας. 

3. Ο βαθμολογητής που βαθμολογεί το τετράδιο πρώ¬ 
τος σημειώνει τον βαθμό αριθμητικώς και ολογράφως 
στον ειδικό προς τούτο χώρο, ο οποίος καλύπτεται αμέ¬ 
σως από τον ίδιο με το αδιαφανές επικάλυμμα που υπάρ¬ 
χει επί της πρώτης σελίδας του τετραδίου για τον σκοπό 
αυτόν. Παραπλεύρως του επικαλύμματος θέτει τη μονο- 
γραφή του. Ο δεύτερος βαθμολογητής σημειώνει τον 
βαθμό σε μη καλυπτόμενο χώρο στο άνω δεξιό μέρος της 
πρώτης σελίδας του τετραδίου. 

4. Για τη διασφάλιση της ορθότερης και αντικειμενικό¬ 
τερης αξιολόγησης των τετραδίων, κάθε βαθμολογητής 
σημειώνει, με διαφορετικού χρώματος μολύβι ο καθένας, 
επί του τετραδίου, οσάκις είναι δυνατό, τα λάθη του υπο¬ 
ψηφίου, ώστε η βαθμολόγηση να παρίσταται αιτιολογη¬ 
μένη. 

5. Ο μέσος όρος της βαθμολογίας των δύο βαθμολογη¬ 
τών αποτελεί τον βαθμό του συγκεκριμένου μαθήματος, 
με επιφύλαξη της παραγράφου 7 του παρόντος άρθρου 
και της παρ. 8 του άρθρου 18 της παρούσας. 

6. Ευθύς ως ο υπεύθυνος του βαθμολογικού κέντρου 
παραλάβει όλα τα τετράδια βαθμολογημένα και από τους 
δύο βαθμολογητές, αν μεν πρόκειται για τετράδια διαγωνι¬ 
σμού για πλήρωση θέσεων πανεπιστημιακής ή τεχνολογι¬ 
κής εκπαίδευσης τα παραδίδει επί αποδείξει στην κε- 

ντρική επιτροπή, αν δε πρόκειται για διαγωνισμό για πλή¬ 
ρωση θέσεων δευτεροβάθμιας εκπαίδευσης, στην τοπική 
επιτροπή της νομαρχίας από την οποία είχαν παραλη- 
φθεί. 

7. Κάθε επιτροπή μετά την παραλαβή των τετραδίων 
προβαίνει σε αποσφράγιση του βαθμού του πρώτου βαθ¬ 
μολογητή που είναι καλυμμένος με αδιαφανή χάρτη. Οταν 
η βαθμολογία των δυο βαθμολογητών για το ίδιο τετράδιο 
διαφέρει περισσότερο από τρεις (3) πλήρεις μονάδες, το 
τετράδιο αυτό αναβαθμολογείται από αναβαθμολογητή. Ο 
βαθμός που θέτει ο αναβαθμολογητής δεν μπορεί να είναι 
κατώτερος ούτε ανώτερος του κατώτερου και ανώτερου 
βαθμού που έχουν θέσει οι δύο βαθμολογητές. Ο βαθμός 
του αναβαθμολογητή αποτελεί το βαθμό του συγκεκριμέ¬ 
νου μαθήματος. Ο αναβαθμολογητής καλείται από τον 
πρόεδρο της επιτροπής και παραλαμβάνει τα προς ανα¬ 
βαθμολόγηση τετράδια αυτοπροσώπως ή, σε συνεννόηση 
με τον πρόεδρο της επιτροπής, αποστέλλονται σ’αυτόν με 
ειδικό αγγελιοφόρο. 

8. Για τη βαθμολόγηση ή αναβαθμολόγηση του τετρα¬ 
δίου της εξέτασης στη δακτυλογραφία λαμβάνεται υπόψη 
η ταχύτητα, η ακρίβεια και η γενική εμφάνιση του κειμέ¬ 
νου. 

Αρθρο 18 

Προφορική εξέταση 

1. Στις περιπτώσεις κατά τις οποίες απαιτείται, σύμ¬ 
φωνα με την παρ. 3 του άρθρου 15 του ν. 2190/1994, 
προφορική εξέταση, αυτή ενεργείται δημοσίως από δύο ή 
και περισσότερους εξεταστές, που ορίζονται σύμφωνα με 
το άρθρο 16 της παρούσας. Από τους εξεταστές δύο 
εκτελούν χρέη βαθμολογητή και τρίτος αναβαθμολογητή, 
ο οποίος αναβαθμολογεί στην περίπτωση που η βαθμολο¬ 
γία των δύο διαφέρει περισσότερο από τρεις (3) πλήρεις 
μονάδες. Για την εξέταση στην ορθοφωνία, εξεταστές 
μπορεί να ορίζονται και ηθοποιοί κρατικών θεάτρων. 

2. Η προφορική εξέταση μπορεί, με απόφαση του 
ΑΣΕΠ, να γίνεται σε ένα εξεταστικό κέντρο για όλους τους 
υποψηφίους. Η οικεία επιτροπή διαγωνισμού καταρτίζει 
σε συνεργασία με τους οριζόμενους εξεταστές πρό¬ 
γραμμα διεξαγωγής της προφορικής εξέτασης, το οποίο 
αναρτάται στο κατάστημα στο οποίο αυτή θα γίνει. 

3. Οι υποψήφιοι καλούνται και προσέρχονται ενώπιον 
όλων των εξεταστών μεμονωμένως ή κατά ομάδες που 
ορίζονται από τους εξεταστές και κατά τη σειρά του πί¬ 
νακα της παρ. 1 του άρθρου 5 της παρούσας, αντίγραφο 
του οποίου παραδίδεται σε κάθε εξεταστή από τον πρόε¬ 
δρο της οικείας επιτροπής διαγωνισμού πριν από την 
έναρξη της προφορικής εξέτασης. Η εξέταση γίνεται δη¬ 
μοσίως, αλλά δεν μπορεί να παρίστανται σ’αυτήν όσοι από 
τους υποψηφίους δεν έχουν εξετασθεί. 

4. Η προφορική εξέταση στην ξένη γλώσσα συνίσταται 
στην υποβολή ερωτήσεων από τους εξεταστές στους 
υποψηφίους, οι οποίοι απαντούν στην ξένη γλώσσα, στην 
ανάγνωση κειμένου από τους εξεταστές στην ελληνική 
γλώσσα, το οποίο ο υποψήφιος μεταφράζει προφορικώς 
στην ξένη γλώσσα και στην ανάγνωση κειμένου από τους 
εξεταστές στην ξένη γλώσσα, το οποίο ο υποψήφιος με¬ 
ταφράζει προφορικώς στην ελληνική γλώσσα. 

5. Η υποβολή ερωτήσεων σκοπεύει στη διακρίβωση της 
ικανότητας που υποψηφίου να εκφράζεται ευχερώς στην 
ξένη γλώσσα και να διατυπώνει νοήματα σ’αυτήν. Η ανά¬ 


γνωση των δύο κειμένων σκοπεύει στη διακρίβωση της 
ικανότητας μετάφρασης ή διερμηνείας υπό του υποψη¬ 
φίου θεμάτων ποικίλης ορολογίας, η οποία προσιδιάζει 
κατά το δυνατόν στα γενικότερα καθήκοντα των θέσεων 
που οι υποψήφιοι θα καταλάβουν σε συγκεκριμένες υπη¬ 
ρεσίες. Προς τούτο τα δύο κείμενα πρέπει να είναι διαφο¬ 
ρετικού γνωστικού αντικειμένου (π.χ. το ένα πολιτιστικού 
περιεχομένου, το άλλο νομικού περιεχομένου). 

6. Η προφορική εξέταση στην ορθοφωνία συνίσταται 
στην ανάγνωση υπό του υποψηφίου γραπτού κειμένου εί¬ 
κοσι (20) περίπου στίχων. Η ανάγνωση σκοπεύει στη δια- 
κρίβωση της ορθής και ευκρινούς άρθρωσης και προφο¬ 
ράς των λέξεων. 

7. Στο τέλος της εξέτασης κάθε υποψηφίου κάθε εξε¬ 
ταστής σημειώνει τον βαθμό επιτυχίας στον ονομαστικό 
πίνακα της παρ. Οολογράφως και αριθμητικώς και θέτει τη 
μονογραφή του παραπλεύρως του βαθμού. Ευθύς ως τε¬ 
λειώσει η εξέταση όλων των υποψηφίων κάθε εξεταστής 
παραδίδει τον ονομαστικό πίνακα με τη βαθμολογία στον 
πρόεδρο της επιτροπής. 

8. Ο μέσος όρος των βαθμών των εξεταστών αποτελεί 

τον βαθμό της προφορικής εξέτασης. Αν για το ίδιο μά¬ 
θημα διενεργείται και γραπτή εξέταση, ο μέσος όρος που 
προκύπτει από τους βαθμούς α) της γραπτής εξέτασης και 
β) της προφορικής εξέτασης, αποτελεί τον τελικό βαθμό 
του μαθήματος. * 

Αρθρο 19 
Πίνακες επιτυχίας 

1. Ευθύς ως ολοκληρωθεί η βαθμολόγηση όλων των μα¬ 
θημάτων του διαγωνισμού, ο πρόεδρος της οικείας επι¬ 
τροπής συγκαλεί αυτήν για την έκδοση των αποτελεσμά¬ 
των. Κατά τη συνεδρίαση αυτή, που γίνεται δημοσίως, 
αποσφραγίζονται τα τετράδια όλων των μαθημάτων. Η 
βαθμολογία κάθε τετραδίου μεταφέρεται σε ονομαστικές 
καταστάσεις που συντάσσονται από το γραμματέα της 
επιτροπής και περιλαμβάνουν όλους τους υποψηφίους 
που προσήλθαν στο διαγωνισμό. Απέναντι από κάθε 
όνομα υπάρχουν ειδικές στήλες που αντιστοιχούν στα εξε- 
τασθέντα μαθήματα. Στις στήλες αυτές καταχωρίζεται ο 
βαθμός κάθε μαθήματος, όπως αυτός προκύπτει κατ’ε- 
φαρμογή των διατάξεων των παρ. 5 και 7 του άρθρου 17 
και της παρ. 8 του άρθρου 18 της παρούσας. Ακολούθως 
συντάσσεται σχετικό πρακτικό έκδοσης των αποτελεσμά¬ 
των. Η επεξεργασία των βαθμολογικών στοιχείων μπορεί 
να γίνεται και μηχανογραφικώς. 

2. Επιτυχόντες είναι όσοι λάβουν άθροισμα βαθμών ίσο 
τουλάχιστον προς το γινόμενο του αριθμού έντεκα (11) επί 
τον αριθμό των μαθημάτων. Αν έχουν ορισθεί συντελε¬ 
στές σύμφωνα με την παρ. 6 του άρθρου 12 της παρού¬ 
σας, σημειώνεται κάτω από τον τίτλο του μαθήματος ο 
αντίστοιχος συντελεστής και σε χωριστές στήλες ο βαθ¬ 
μός του μαθήματος,, το γινόμενο αυτού επί του συντελε¬ 
στή και το άθροισμα των ως άνω γινομένων της βαθμολο¬ 
γίας όλων των μαθημάτων. Επιτυχόντες είναι όσοι λάβουν 
άθροισμα βαθμών ίσο τουλάχιστον προς το γινόμενο του 
αριθμού έντεκα (11) επί το άθροισμα των συντελεστών 
όλων των μαθημάτων. 

3. Αν μεταξύ των επιτυχόντων περιλαμβάνονται υποψή¬ 
φιοι που δικαιούνται προσαύξηση της συνολικής τους βαθ¬ 
μολογίας σύμφωνα με την παρ. 8 του άρθρου 17 ή την 
παρ. 3, εδάφιο δεύτερο, του άρθρου 21 του ν. 2190/ 

1994, ο τελικός βαθμός τον οποίο έλαβαν στο διαγωνισμό 
προσαυξάνεται, σε χωριστή στήλη της ονομαστικής κατά¬ 
στασης, με το προβλεπόμενο κατά περίπτωση ποσοστό 
και προσαυξημένος κατ’αυτόν τον τρόπο αναγράφεται 
στη στήλη του τελικού βαθμού. Αν ο επιτυχών συγκεντρώ¬ 
νει περισσότερες ιδιότητες από τις αναφερόμενες στα 
άρθρα 17 παρ. 8 και 21 παρ. 3 εδάφ. β’του ν. 2190/94 δι¬ 
καιούνται αθροιστικώς όλες τις αντίστοιχες προσαυξή¬ 
σεις. 

4. Αν υποψήφιος δεν προσήλθε στην εξέταση ορισμέ¬ 
νου μαθήματος ή για οποιαδήποτε αιτία αποκλείσθηκε 
από την εξέταση σε συγκεκριμένο μάθημα ή κατά την 
αποχώρησή του από την αίθουσα εξετάσεων δεν παρέ¬ 
δωσε, όπως είχε υποχρέωση, τετράδιο για το εξεταζό¬ 
μενο μάθημα, σε κάθε περίπτωση η ένδειξη μηδέν (0) 
επέ- 

χει θέση βαθμού για το συγκεκριμένο μάθημα. 

5. Αν διεξάγονται ταυτοχρόνως δύο ή περισσότεροι δια¬ 
γωνισμοί από την ίδια κεντρική επιτροπή, οι υποψήφιοι 
που μετέχουν σ'αυτούς διαγωνίζονται σε κοινά θέματα 
που εξετάζονται ταυτοχρόνως μία μόνο φορά και η βαθμο¬ 
λογία των μαθημάτων αυτών λαμβάνεται υπόψη για τον 
καθορισμό της σειράς επιτυχίας σε όλους τους διαγωνι¬ 
σμούς αυτούς στους οποίους νομίμως μετέχουν. 

6. Όταν περατωθεί η έκδοση των αποτελεσμάτων, ο 
γραμματέας της οικείας επιτροπής καταρτίζει τον πίνακα 
επιτυχίας με βάση τον τελικό βαθμό του υποψηφίου, όπως 
αυτός προκύπτει κατ'εφαρμογή των προηγουμένων πα¬ 
ραγράφων. Ο πίνακας επιτυχίας συντάσσεται κατά κατη¬ 
γορίες, κλάδους ή ειδικότητες και περιλαμβάνει όλους 
τους κλάδους ή ειδικότητες, ανεξάρτητα από την ονομα¬ 
σία τους, των οποίων θέσεις προκηρύχθηκαν για τον συ¬ 
γκεκριμένο διαγωνισμό, εφόσον για τις θέσεις αυτές απαι¬ 
τούνται οι αυτοί τίτλοι σπουδών. Εφόσον για θέσεις ορι¬ 
σμένων υπηρεσιών ή νομικών προσώπων απαιτούνται, 
πέρα των τίτλων σπουδών και πρόσθετα προσόντα (π.χ. 
γνώση ξένης γλώσσας, εμπειρία κλπ.), ή ορισμένες προϋ¬ 
ποθέσεις, συντάσσεται χωριστός πίνακας επιτυχίας που 
περιλαμβάνει από τους επιτυχόντες μόνον αυτούς που 
έχουν τα πρόσθετα προσόντα ή προϋποθέσεις που απαι¬ 
τούνται, με την προϋπόθεση ότι έχουν περιλάβει στη δή¬ 
λωση προτίμησής τους και τις ανωτέρω θέσεις.Ο πίνακας 
επιτυχίας υπογράφεται από τον πρόεδρο της οικείας επι- 
τροπ ής και τα μέλη αυτής και περιλαμβάνει μόνο τους επι- 
τυχόντες υποψηφίους κατ’αύξοντα αριθμό και κατά τη 
σειρά που προκύπτει από την τελική συνολική βαθμολο¬ 
γία. 

7. Η σειρά αναγραφής στον πίνακα επιτυχίας των υπο¬ 
ψηφίων που έχουν λάβει τον ίδιο συνολικό βαθμό προσ¬ 
διορίζεται από τον βαθμό τον οποίο έλαβαν στο μάθημα το 
οποίο έχει τον μεγαλύτερο συντελεστή και αν στο συγκε¬ 
κριμένο μάθημα έχουν τον ίδιο βαθμό, απ ό τον βαθμό που 
έχουν λάβει στο μάθημα που έχει τον αμέσως επόμενο σε 
μονάδες συντελεστή και ούτω καθεξής. Αν συμπίπτουν 
όλοι οι συντελεστές λαμβάνεται υπόψη ο βαθμός τον 
οποίο έλαβαν στο μάθημα που αναγράφεται πρώτο στην 
προκήρυξη και αν και αυτός συμπίπτει, ο βαθμός που έλα¬ 
βαν στο μάθημα που αναγράφεται δεύτερο και ούτω καθε¬ 
ξής. Το ίδιο ισχύει και όταν δεν έχουν ορισθεί συντελεστές 
σε όλα ή ορισμένα μαθήματα. 

8. Αν δεν καταστεί δυνατός ο καθορισμός της σειράς 
επιτυχίας βάσει της προηγουμένης παραγράφου, αυτή κα¬ 
θορίζεται απο την οικεία επιτροπή με κλήρωση. Η κλή¬ 


ρωση γίνεται σε δημόσια συνεδρίαση της επιτροπής, της 
οποίας ο ακριβής τόπος και χρόνος ορίζετα ι με απόφαση 
της οικείας επιτροπής, που τοιχοκολλάται στο κατάστημα 
της έδρας της επιτροπής τρεις (3) τουλάχιστον ημέρες 
πριν την ημέρα διενέργειας της κλήρωσης. Για την τοιχο¬ 
κόλληση συντάσσεται πρακτικό που υπογράφεται από το 
γραμματέα της επιτροπής και από τον πρόεδρο ή ένα μέ¬ 
λος αυτής. 

Αρθρο 20 

Ενστάσεις 

1. Κάθε υποψήφιος που συμμετέχει στο διαγωνισμό δι¬ 
καιούται να υποβάλει ένσταση εντός αποκλειστικής προ¬ 
θεσμίας δέκα ημερών από της τελευταίας ημέρας διεξα¬ 
γωγής του τελικού σταδίου του διαγωνισμού, για παρά¬ 
βαση νόμου ή κανονισμού, περιλαμβανομένης και της πα¬ 
ρούσας, κατά τη διεξαγωγή του διαγωνισμού. 

2. Η ένσταση υποβάλλεται, ή αποστέλλεται με συστη¬ 
μένη επιστολή, μόνο απευθείας στο ΑΣΕΠ. 

3. Το ΑΣΕΠ εξετάζει τους ισχυρισμούς της ένστασης, 
δικαιούμενο να αναθέσει τη διενέργεια έρευνας σε επιθε¬ 
ωρητή του και αποφαίνεται σύμφωνα με την παρ. 10 του 
άρθρου 17 του ν. 2190/1994. 

Αρθρο 21 

Κύρωση - δημοσίευση πινάκων επιτυχίας 

1. Οι πίνακες επιτυχίας που καταρτίζονται σύμφωνα με 
το άρθρο 19 της παρούσας υποβάλλονται από την Κε¬ 
ντρική Επιτροπή του διαγωνισμού στο ΑΣΕΠ. Οι πίνακες 
επιτυχίας που καταρτίστηκαν από τοπικές επιτροπές απο- 
στέλλονται από αυτές στην Κεντρική Επιτροπ ή του διαγω¬ 
νισμού, η οποία,πριν τους υποβάλει στο ΑΣΕΠ, ελέγχει την 
ορθότητα της καταχωρίσεως των βαθμολογιών. 

2. Το ΑΣΕΠ, αφού ελέγξει τη νομιμότητα των πινάκων 
επιτυχίας και ολοκληρώσει την εξέταση των τυχόν ενστά¬ 
σεων που έχουν υποβληθεί, εφόσον δεν προκύπτει θέμα 
άλλης ενεργείας του επ'αυτών, προβαίνει στην κύρωση 
των πινάκων επιτυχίας και τους αποστέλλει για δημο¬ 
σίευση στην Εφημερίδα της Κυβερνήσεως. 

3. Επανεξέταση νέα βαθμολόγηση των γραπτών δεν 
επιτρέπεται. 

4. Κατόπιν αιτήσεως υποψηφίου που έλαβε μέρος στο 
διαγωνισμό, η οποία υποβάλλεται στο ΑΣΕΠ το αργότερο 
μέσα σε ένα μήνα από τη δημοσίευση των οικείων πινά¬ 
κων, επιτρέπεται η επίδειξη σ’αυτόν των τετραδίων. 

5. Εφόσον στον πίνακα επιτυχίας περιλαμβάνεται υπο¬ 
ψήφιος που έγινε δεκτός με επιφύλαξη, σύμφωνα με την 
παρ. 2 του άρθρου 5 της παρούσας, αν η τελεσίδικη από¬ 
φαση του δικαστηρίου στο οποίο προσέφυγε απορρίψει 
την αίτησή του, διαγράφεται από τον πίνακα επιτυχίας με 
απόφαση του προέδρου του αρμοδίου τμήματος του 
ΑΣΕΠ, που δημοσιεύεται στην Εφημερίδα της Κυβερνή¬ 
σεως. 

Αρθρο 22 

Διαγωνισμός για πλήρωση θέσεων επί θητεία 

Στις περιπτώσεις κατά τις οποίες για το διορισμό υπαλ¬ 
λήλων επί θητεία προβλέπεται, σύμφωνα με τις διατάξεις 
της παρ. 3 του άρθρου 19 του ν. 2190/1994, διαγωνι¬ 
σμός, εφαρμόζονται οι διατάξεις των προηγούμενων άρ¬ 
θρων της παρούσας. 

ΚΕΦΑΛΑΙΟ Β : Σειρά προτεραιότητας 

Αρθρο 23 

Πλήρωση θέσεων βάσει προτεραιότητας 

Οι διαδικασίες πλήρωσης θέσεων τακτικού προσωπικού 
και προσωπικού με σύμβαση εργασίας ιδιωτικού δικαίου 
αορίστου χρόνου βάσει σειράς προτεραιότητας, κατά το 
άρθρο 18 του ν. 2190/1994, διεξάγονται σύμφωνα με τα 
επόμενα άρθρα. 

Αρθρο 24 

Προκήρυξη πλήρωσης θέσεων βάσει προτεραιότητας 

Η προκήρυξη πλήρωσης θέσεων βάσει σειράς προτε¬ 
ραιότητας γίνεται σύμφωνα με τις διατάξεις του άρθρου 2 
της παρούσας και δεν περιλαμβάνει εξεταστέα ύλη, ούτε 
χρόνο και τόπο διενέργειας διαγωνισμού. 

Αρθρο 25 

Αιτήσεις συμμετοχής - Επιτροπές - Έλεγχος αιτήσεων 

1. Οι αιτήσεις συμμετοχής στις διαδικασίες πλήρωσης 
θέσεων βάσει σειράς προτεραιότητας υποβάλλονται σύμ¬ 
φωνα με τις διατάξεις του άρθρου 3 της παρούσας, οι δια¬ 
τάξεις του οποίου εφαρμόζονται και για τις αιτήσεις του 
παρόντος άρθρου. 

2. Οι διαδικασίες πλήρωσης θέσεων βάσει σειράς προ¬ 
τεραιότητας διαξάγονται από Κεντρική και τοπικές επι¬ 
τροπές που συγκροτούνται και λειτουργούν κατ’ανάλογη 
εφαρμογή του άρθρου 4 της παρούσας. Ο πρόεδρος και 
τα μέλη των τοπικών επιτροπών του παρόντος άρθρου δεν 
επιτρέπεται να είναι υπάλληλοι που υπηρετούν στις ίδιες 
νομαρχίες στις οποίες συγκροτούνται οι επιτροπές αυτές. 

3. Για τον έλεγχο των αιτήσεων συμμετοχής στις διαδι¬ 
κασίες πλήρωσης θέσεων βάσει σειράς προτεραιότητας 
εφαρμόζονται αναλόγως οι διατάξεις του άρθρου 5 της 
παρούσας. Γ ια την εφαρμογή του προτελευταίου εδαφίου 
της παρ. 2 του άρθρου 5 της παρούσας, τη βεβαίωση της 
γραμματείας του δικαστηρίου, ενώπιον του οποίου ο υπο¬ 
ψήφιος προσέβαλε την απόφαση αποκλεισμού του από τη 
διαδικασία πλήρωσης θέσεων βάσει σειράς προτεραιότη¬ 
τας, ως μη δυνάμενος να συμπεριληφθεί στη διαδικασία 
αυτή, πρέπει να την προσκομίσει στην οικεία επιτροπή 
εντός δέκα (10) ημερών το βραδύτερο από την ανάρτηση 
του πίνακα αποκλεισμένων στο κατάστημα της οικείας νο¬ 
μαρχίας. 

Αρθρο 26 

Πίνακες προτεραιότητας 

1. Μετά την ανάρτηση των πινάκων που περιλαμβάνουν 
τους υποψηφίους που γίνονται δεκτοί στη διαδικασία πλή¬ 
ρωσης θέσεων βάσει σειράς προτεραιότητας και των πινά¬ 
κων που περιλαμβάνουν τους υποψηφίους, που απο¬ 
κλείονται, κάθε τοπική επιτροπή προβαίνει στην κατά¬ 
ταξη των υποψηφίων που γίνονται δεκτοί, σε πίνακες προ¬ 
τεραιότητας βάσει των κριτηρίων α) της παρ. 6 του άρθ(ϋβυ 
18 του ν. 2190/1994, αν πρόκειται για υποψηφίους προς 
κατάληψη θέσεων για τις οποίες ως τυπικό προσόν απαι¬ 
τείται τίτλος σπουδών τριτοβάθμιας ή δευτεροβάθμιας 
εκπαίδευσης, σε συνδυασμό με τις διατάξεις των παρ. 7,9 
και 10 του άρθρου 18 και των παρ. 3 και 17 του άρθρου 21 
του ίδιου νόμου, β) της παρ. 8 του άρθρου 18 του ίδιου νό¬ 


μου, αν πρόκειται για υποψηφίους προς κατάληψη θέ 
σεων για τις οποίες ως τυπικό προσόν απαιτείται απολυτή¬ 
ριος τίτλος υποχρεωτικής εκπαίδευσης, σε συνδυασμό με 
τις διατάξεις των παρ. 9,10 και 11 του άρθρου 18 και των 
παρ. 3 και 17 του άρθρου 21 του ίδιου επίσης νόμου. 

2. Ο πίνακας προτεραιότητας συντάσσεται κατά κλά¬ 
δους ή ειδικότητες, ανεξάρτητα από την·ονομασία τους, 
των οποίων θέσεις προκηρύχθηκαν, εφόσον για τις θέσεις 
αυτές απαιτούνται οι αυτοί τίτλοι σπουδών. Αν για θέσεις 
ορισμένων υπηρεσιών ή νομικών προσ ώπων απαιτούνται, 
πέρα των τίτλων σπουδών και πρόσθετα προσόντα ή ορι¬ 
σμένες προϋποθέσεις, συντάσσεται χωριστός πίνακας 
προτεραιότητας που περιλαμβάνει μόνο τους υποψη¬ 
φίους που έχουν τα πρόσθετα προσόντα ή προϋποθέσεις 
που απαιτούνται, με την προϋπόθεση ότι έχουν διαλάβει 
στη δήλωση προτίμησής τους τις ανωτέρω θέσεις. 

3. Ο πίνακας προτεραιότητας υπογράφεται από τον 
πρόεδρο της οικείας επιτροπής και τα μέλη αυτής και πε¬ 
ριλαμβάνει όλους τους υποψηφίους κατ’αύξοντα αριθμό 
και με τη σειρά προτεραιότητας που προκύπτει από την 
εφαρμογή των διατάξεων της παρ. 1 του παρόντος άρ¬ 
θρου. 

Αρθρο 27 

» Κύρωση - δημοσίευση πινάκων προτεραιότητας 

Για την κύρωση και δημοσίευση των πινάκων προτε¬ 
ραιότητας εφαρμόζονται αναλόγως οι διατάξεις των παρ. 
1 -2 και 5 του άρθρου 21 της παρούσας. 

Αρθρο 28 

Πλήρωση θέσεων ειδικού επιστημονικού προσωπικού 

Η πλήρωση θέσεων ειδικού επιστημονικού προσωπικού 
του άρθρου 103 παρ. 3 του Συντάγματος ή αντίστοιχου 
επιστημονικού προσωπικού των νομικών προσώπων ιδιω¬ 
τικού δικαίου του άρθρου 14 παρ. 1 του ν. 2190/1994 γί¬ 
νεται σύμφωνα με τα άρθρα 23-27 της παρούσας, με 
εξαίρεση τα κριτήρια κατάταξης των υποψηφίων στους πί¬ 
νακες προτεραιότητας, η οποία γίνεται βάσει των κριτη¬ 
ρίων της παρ. 2 του άρθρου 19 του ν. 2190/1994, σε συν¬ 
δυασμό με τις διατάξεις των παρ. 3 και 17 του άρθρου 21 
του ίδιου νόμου. 

Αρθρο 29 

Πλήρωση θέσεων επί θητεία 

Στις περιπτώσεις κατά τις οποίες για διορισμό υπαλλή¬ 
λων επί θητεία προβλέπεται, σύμφωνα με τις διατάξεις 
της παρ. 3 του άρθρου 19 του ν. 2190/1994, σειρά προτε¬ 
ραιότητας, εφαρμόζονται οι διατάξεις των άρθρων 23-28 
της παρούσας. 

ΚΕΦΑΛΑΙΟ Γ : Τελικές διατάξεις 

Αρθρο 30 

Οι οικείοι υπουργοί, γενικοί γραμματείς, νομάρχες, 
πρόεδροι, διοικητές και λοιπά όργανα διοίκησης νομικών 
προσώπων και προϊστάμενοι γενικώς υπηρεσιών του δη¬ 
μοσίου και νομικών προσώπων του άρθρου 14 παρ. 1 του 
ν. 2190/1994 πρέπει να επιτρέπουν την α πούσια από την 
υπηρεσία τους, όταν απαιτείται, σε όλους τους λειτουρ¬ 
γούς ή υπαλλήλους που ορίζονται για την άσκηση καθηκό¬ 
ντων σύμφωνα με την παρούσα απόφαση, να εγκρίνουν 
και διευκολύνουν τις απαιτούμενες μετακινήσεις τους 

εντός ή εκτός έδρας, καθώς και των αναγκαίων μεταφορι¬ 
κών μέσων, και να παρέχουν κάθε αναγκαία συνδρομή για 
την ασφαλή και απρόσκοπτη διεξαγωγή των διαγωνισμών 
και διαδικασιών πλήρωσης θέσεων. 


2. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Αυγούστου 1994 


Ο ΠΡΟΕΔΡΟΣ 
Μιχ. Παπαδάκις 


Η ΓΡΑΜΜΑΤΕΑΣ 
Αντ. Ντάρα 


Ο ΥΠΟΥΡΓΟΣ 

ΑΝΑΣΤ. ΠΕΠΟΝΗΣ 



6128 


ΕΦΗΜΕΡΙΕ ΤΗΕ ΚΥΒΕΡΝΗΣΕΏΣ ΙΤΕΥΧΟΕ ΔΕΥΤΕΡΟ) 


ΕΘΝΙ ΚΟ ΤΥ ΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Ταχ. Κώδικας 
ΤΕΙ.ΕΧ 

ΡΑΧ 

Καποδιστρίου 34 

104 32 

22.3211 ΥΡΕΤ ΟΠ 
5234312 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 
λειτουργούν καθημερινά από 8.00' έως 13.00' 

ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

•Τμήμα πληροφόρησης: Για τα δημ οσιεύματα των ΦΕΚ Σολωμού 51 τηλ 52.25.713 - 52.49.547 

* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 

* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τ ιμές κατά τεύ χος της ΕΦΗΜΕΡΙΔΑΣ Τ ΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


! 

Κωδικός αριθ κατάθεσης στο Δημόσιο Ταμείο 3512 




Ποσοστό 5% υπέρ του Ταμείου Αλληλο- 

Η ετήσια συνδρομή είναι: βοήθειας του Προσωπικού (ΤΑΠΕΤ) 


α) Για το Τεύχος Α' Δρχ. 

β) » » » Β' » 

γ) » » » Γ' » 

δ) » » » Δ' » 

ε) » » » Αναπτυξιακών Πράξεων » 

στ) » » » Ν.Π.Δ.Δ. » 

ζ) » » » ΠΑΡΑΡΤΗΜΑ » 

η) » » » Δελτ. Εμπ.& Βιομ. Ιδ. » 

θ) » » » Αν. Ειδικού Δικαστηρίου » 

ι) » » » Α.Ε. & Ε.Π.Ε. » 

ια) Για όλα τα Τεύχη εκτός ΤΑΕ-ΕΠΕ » 


15.000 

Δρχ. 

750 

30.000 

» 

1.500 

10.000 

» 

500 

30.000 

» 

1.500 

20.000 

» 

1.000 

10.000 

» 

500 

5.000 

» 

250 

10.000 

» 

500 

3.000 

» 

150 

200.000 

» 

10.000 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 












